CELEX: 32014R0291
Language: hr
Date: 2014-03-21 00:00:00
Title: Provedbena uredba Komisije (EU) br. 291/2014 оd 21. ožujka 2014. o izmjeni Uredbe (EZ) br. 1289/2004 u pogledu karence i najvećih dopuštenih količina rezidua dodatka hrani za životinje dekokvinata  Tekst značajan za EGP

22.3.2014   
            
            
               HR
            
            
               Službeni list Europske unije
            
            
               L 87/87
            
         
      PROVEDBENA UREDBA KOMISIJE (EU) br. 291/2014
   оd 21. ožujka 2014.
   o izmjeni Uredbe (EZ) br. 1289/2004 u pogledu karence i najvećih dopuštenih količina rezidua dodatka hrani za životinje dekokvinata
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:
   
               (1)
            
            
               Uredbom (EZ) br. 1831/2003 predviđena je mogućnost izmjene odobrenja dodatka hrani za životinje na temelju zahtjeva nositelja odobrenja i mišljenja Europske agencije za sigurnost hrane (dalje u tekstu: „Agencija”).
            
         
               (2)
            
            
               Uredbom Komisije (EZ) br. 1289/2004 (2) odobren je dekokvinat koji pripada skupini kokcidiostatika i ostalih ljekovitih tvari za upotrebu kod pilića za tov na razdoblje od deset godina u skladu s Direktivom Vijeća 70/524/EEZ (3).
            
         
               (3)
            
            
               Nositelj odobrenja podnio je zahtjev za smanjenje odobrene karence s tri dana na nula dana prije klanja te za uvođenje najvećih dopuštenih količina rezidua (NDK) za jetra (1,0 mg/kg), bubreg (0,8 mg/kg), mišić (0,5 mg/kg) i kožu/mast (1,0 mg/kg) životinja koje su hranjene dodatkom. Nositelj odobrenja priložio je relevantne podatke u potporu svojem zahtjevu.
            
         
               (4)
            
            
               Agencija je u svojem mišljenju od 12. rujna 2013. (4) zaključila da se izmjenom karence s tri dana na nula dana ne ugrožava sigurnost potrošača te da se novim dostavljenim podacima potvrđuje da NDK-ovi nisu potrebni.
            
         
               (5)
            
            
               Međutim, za potrebe izvedivosti kontrola, smatra se primjerenim uspostaviti NDK-ove kako ih je predložio podnositelj zahtjeva.
            
         
               (6)
            
            
               Uvjeti propisani člankom 5. Uredbe (EZ) br. 1831/2003 ispunjeni su.
            
         
               (7)
            
            
               Uredbu (EZ) br. 1289/2004 treba stoga na odgovarajući način izmijeniti.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1289/2004 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2014.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  Uredba Komisije (EZ) br. 1289/2004 od 14. srpnja 2004. o odobravanju na 10 godina dodatka hrani za životinje Deccox®, koji pripada skupini „Kokcidiostatici i ostale ljekovite tvari” (SL L 243, 15.7.2004., str. 15.).
   
      (3)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).
   
      (4)  EFSA Journal 2013.; 11(10):3370.
   
      PRILOG
      Prilog Uredbi (EZ) br. 1289/2004 zamjenjuje se sljedećim:
      
         
            „PRILOG
            
                        Registracijski broj dodatka hrani za životinje
                     
                     
                        Naziv i registracijski broj osobe odgovorne za stavljanje u promet dodatka hrani za životinje
                     
                     
                        Dodatak hrani za životinje (trgovački naziv)
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja dopuštena količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka valjanosti odobrenja
                     
                     
                        Najveće dopuštene količine rezidua (NDK) u odgovarajućoj hrani životinjskog podrijetla
                     
                  
                        mg aktivne tvari/kg potpune krmne smjese s udjelom vlage od 12 %
                     
                  
                        
                           Kokcidiostatici i ostale ljekovite tvari
                        
                     
                  
                        E756
                     
                     
                        Zoetis Belgium SA
                     
                     
                        Dekokvinat (Deccox)
                     
                     
                        
                                     
                                 
                                 
                                    
                                       Sastav dodatka hrani za životinje
                                    
                                    dekokvinat: 60,6 g/kg
                                    rafinirano aromatizirano sojino ulje: 28,5 g/kg
                                    pšenična prekrupa: q.s. 1 kg
                                 
                              
                                     
                                 
                                 
                                    
                                       Aktivna tvar
                                    
                                    dekokvinat
                                    C24H35NO5
                                    
                                    etil 6-decikloksi-7-etoksi-4-hidroksikvinolin-3-karboksilat
                                    CAS broj: 18507-89-6
                                 
                              
                                     
                                 
                                 
                                    Srodne nečistoće:
                                    6-deciloksi-7-etoksi-4-hidroksikvinolin-3-karboksilna kiselina < 0,5 %
                                    metil-6-deciloksi-7-etoksi-4-hidroksikvinolin-3-karboksilat: < 1,0 %
                                    dietil 4-deciloksi-3-etoksianilino-metilenemalonat: < 0,5 %
                                 
                              
                                     
                                 
                                 
                                    
                                       Analitička metoda
                                        (1)
                                    
                                    Za određivanje dekokvinata u dodatku hrani za životinje, premiksima i hrani za životinje:
                                    reverzno-fazna tekućinska kromatografija visoke djelotvornosti s detekcijom fluorescencije (RP-HPLC-FL) – EN 16162
                                    Za određivanje dekokvinata u tkivima:
                                    vezani sustav reverzno-fazne tekućinske kromatografije visoke djelotvornosti i spektrometra masa s trostrukim kvadropolom (RP-HPLC-MS/MS).
                                 
                              
                     
                        Pilići za tov
                     
                     
                         
                     
                     
                        20
                     
                     
                        40
                     
                     
                        —
                     
                     
                        17. srpnja 2014.
                     
                     
                        1 000 μg dekokvinata/kg mokre mase jetara i mokre mase kože + masti;
                        800 μg dekokvinata/kg mokre mase bubrega;
                        500 μg dekokvinata/kg mokre mase mišića.
                     
                  
      
      
         (1)  Podrobne informacije o analitičkim metodama dostupne su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.”